|  |  |
| --- | --- |
|  | **Nagytarcsa Község Önkormányzat**  **Polgármestere**  **2142 Nagytarcsa, Rákóczi u. 4**. |

**Előterjesztés**

**Nagytarcsa Község Önkormányzata Képviselő-testületének**

**2023. szeptember 13-án tartandó rendes ülésére**

**Tárgy: Előterjesztés a VEKOP-6.1.1-15-PT1-2016-00065 számú „Nagytarcsa Község bölcsőde építési projektje” szabálytalansági eljárás miatti támogatás elvonásról**

**Előterjesztő:** Bardócz Gábor alpolgármester

**Előterjesztés előkészítője:** Müller Gabriellaműszaki csoportvezető

**Törvényességi szempontból ellenjegyezte:** dr. Kuji Eszter jegyző

**Ellenjegyzők: -**

**Mellékletek: - Kiegészítő forrás iránti kérelem**

* **Fizetési felszólítás**
* **Tájékoztatás forráskiegészítésről**

**Előterjesztést előzetesen tárgyalja: -**

**A napirendet nyílt ülésen lehet tárgyalni.**

**Nagytarcsa Község Önkormányzata Képviselő-testületének az önkormányzat szervezeti és működési szabályzatáról szóló 8/2022. (VII. 25.) önkormányzati rendeletének 8. § (3) bekezdése alapján a Képviselő-testület minősített többségű döntése szükséges a bizottság által nem tárgyalt jelen ügy napirendre vételéről.**

**A döntés elfogadásához minősített szavazattöbbség szükséges.**

**Tisztelt Képviselő-testület!**

Nagytarcsa Község Önkormányzata a VEKOP-6.1.1-15-PTl-2016-00065 számú, Nagytarcsa Község Bölcsőde építési projektje című támogatási kérelme a Versenyképes Közép-Magyarország Operatív Program keretében 2017. december 22-én támogatásban részesült. A Pénzügyminisztérium, mint Támogató és Nagytarcsa Község Önkormányzata, mint Támogatott 2018. augusztus 23-án Támogatási szerződést kötött a projekt megvalósítására. A projekt keretében a teljes támogatási összeg 295.255.591.- Ft, melybő1 a teljes összeg kifizetésre került előlegként.

A Támogatási szerződés többször módosításra került. A módosítások során változott a projekt fizikai befejezésének tervezett napja, a záró kifizetés igénylés napja és a támogatás összege is.

A kivitelezési munkákra az Eco-Saving Kft.-vel vállalkozási szerződés jött létre 2020. június 30. napján, nettó 429.681.526.- Ft vállalkozói díj mellett.

Vállalkozó a szerződésben meghatározott feladatokat legkésőbb a munkaterület átadását követő 8 hónapon belül lett volna köteles hiánytalanul elvégezni. Az építési munkaterület átadásra 2020. december 17. napján került sor, így a szerződés szerinti teljesítési határidő 2021. augusztus 17. napja volt.

A Megrendelő és a Vállalkozó a vállalkozási szerződést 2021. augusztus 16. napján, egy nappal az eredeti teljesítési határidő előtt az alábbiak szerint módosította:

,,A szerződés az alábbiak szerint módosul:

Eredeti szerződéses rész IV/2.:

,, *2. Vállalkozó a Jelen szerződésben meghatározott feladatokat legkésőbb a munkaterület átadását követő 8 hónapon belül köteles hiánytalanul elvégezni.* "

Módosított rész:

,, *2. Vállalkozó köteles a ielen szerződésben meghatározott feladatokat legkésőbb 2022. november 30. napjáig hiánytalanul elvégezni".*

A Közbeszerzési Döntőbizottság a **D.260/04/2022.** szám alatt 2022. július 15. napján jogorvoslati eljárást indított a Miniszterelnökség (Területfejlesztési Programok Végrehajtásáért Felelős Helyettes Államtitkárság) kezdeményezésére, a hivatkozott vállalkozási szerződés-módosítás jogszerűtlensége megállapítása kérdésében.

A Közbeszerzési Döntőbizottság a **D.261/12/2022. számú Közbeszerzési Döntőbizottsági határozatában** a kezdeményezés első eleme tekintetében megállapította, hogy a felek a fenti szerződésmódosítással megsértették a közbeszerzésekrő1szó1ó 2015. évi CXLIII. törvény {a továbbiakban: Kbt.) 141. § {4) bekezdés c) pont ca) alpontját.

*,, A Jelen esetben az ajánlatkérő eredetileg nyolc hónapos időtartamos teljesítési határidőt írt elő, majd a nyolc hónapos teljesítési határidő további tizenöt hónappal került meghosszabbításra. A szerződések teljesítésének nyolc hónapos határidejének további 15 hónappal való meghosszabbítása az eredeti teljesítési határidő megháromszorozódását eredményezi. A Döntőbizottság álláspontja szerint ez a pótlólagos időtartam a szükséges mértéket meghaladja, igy a szerződésmódosítások már ezen okból iogsértőek."*

A hivatkozott D.261/12/2022. számú Közbeszerzési Döntőbizottsági határozat 2022. október 15. napján véglegessé vált.

Tekintettel a hivatkozott Közbeszerzési Döntőbizottsági határozatra, a Nagytarcsa Község Önkormányzata és az EcoSaving Kft. közötti **szerződés-módosítás, annak jogszabályba ütköző voltára tekintettel semmisnek minősült.**

Ennek következtében **a felek közötti eredeti szerződéses rendelkezések érvényesek, amely szerint a szerződés szerinti teljesítési véghatáridő 2021. augusztus 17. napja volt.**

**A Kivitelező az építési területről 2022 júniusában levonult, ezen időpontot követően érdemi munkavégzés nem történt.**

**Nagytarcsa Község Önkormányzata a vállalkozói szerződést 2022. november 29-én felmondta.**

A Döntőbizottság fenti döntése okán a Miniszterelnökség Területfejlesztési Operatív Programok Irányító Hatósága 59.081.210.- Ft támogatás elvonásáró1 döntött. A szabálytalansági döntés alapján került sor a 2023.03.29-én hatályba lépett egyoldalú szerződésmódosításra.

Tekintettel arra, hogy a projekt megvalósítása így is jelentős késedelembe esett és ezzel a befejezéshez szükséges költségek is jelentősen megnövekedtek, így az elvont összeg tekintetében, azaz **59.081.210.- Ft + kamata, kiegészítő forrás megítélését kérelmeztük** 2023. március 2-án a *,,Gazdaság-újraindítási Alap uniós fejlesztései fejezetbe tartozó fejezeti és központi kezelésű előirányzatok felhasználásának rendjéről"* szó1ó **481/2021. (VIII.13.) Korm. rendelet** 14. § (1) bekezdés e) pontja alapján.

A Miniszterelnökség 2023. április 5-én tájékoztatta Nagytarcsa Község Önkormányzatát, hogy a szabálytalanság jogkövetkezményeként a Támogató elrendelte az Eco-Saving Kft. által kiállított számlák alapján elszámolni kívánt támogatásból azok 25 %-ának megfelelő összeg, azaz 59.081.210.- Ft kifizetésének elutasítását. Fentiek alapján Nagytarcsa Község Önkormányzata, mint Kedvezményezett, köteles a részére kifizetett, mindösszesen 59.081.210.- Ft támogatási összeget, valamint annak kamatait visszafizetni.

A Miniszterelnökség Területfejlesztési Programok Végrehajtásáért Felelős Helyettes Államtitkára 2023. szeptember 8-án érkezett levelében arról tájékoztatta Nagytarcsa Község Polgármesterét, hogy az Uniós fejlesztések fejezetbe tartozó fejezeti és központi kezelésű előirányzatok felhasználásának rendjéről szóló 590/2022. (XII.28.) Korm. rendelet értelmében az előirányzat – átcsoportosítás a XIX. Uniós fejlesztési fejezet TOP Előirányzat Felhasználási Keretszámla javára a tartalék előirányzat terhére **nem került jóváhagyásra.**

Fentiek alapján az Önkormányzat részéről az 59.081.210.- Ft tőke és kamatai megfizetése esedékessé vált.

Kérem a Tisztelt Képviselő-testületet, hogy tárgyalja meg az előterjesztést és hozzon döntést a szabálytalansági eljárás következményeként elvont támogatás összege és annak kamatai visszafizetéséről.

Nagytarcsa, 2023. szeptember 8.

Bardócz Gábor

alpolgármester

s.k.

1. **Határozati javaslat**

**Nagytarcsa Község Önkormányzata Képviselő-testületének ..../2023.(…….) határozata**

**…./2023. (…….) Képviselő-testület határozata**

Nagytarcsa Község Önkormányzatának Képviselő-testülete úgy határoz, hogy a VEKOP-6.1.1-15-PT1-2016-00065 számú, Nagytarcsa Község Bölcsőde építési projektjével kapcsolatban a szabálytalansági döntés alapján sorra kerülő egyoldalú szerződésmódosítást tudomásul veszi, az ezzel kapcsolatban felmerülő 59 081 210,- Ft tőke és ehhez kapcsolódó kamatai visszafizetéséről az önkormányzat általános tartalékkeretének terhére gondoskodik. A képviselő-testület felhatalmazza a polgármestert a szükséges intézkedések megtételére.

Felelős: polgármester

Határidő: 2023. szeptember 20.